Die goorste dag? | ToekomsVenster
Die goorste dag?
by Kariné Joubert | Jan 23, 2019 | Blog | 0 comments
Volgens ene dr.Cliff Arnall, 'n Britse sielkundige sou 21 Januarie regtig 'n goor dag wees. Hy het met behulp van 'n ingewikkelde formule tot die slotsom gekom dat dit inderdaad die goorste dag van die hele jaar sal wees. " Benarde geldsake, lae motiveringsvlakke en mislukte Nuwejaarsvoornemens is van die aanleidende oorsake. Gelukkig is 21 Januarie reeds verby.
Hoe was jou dag gewees?
Kinders van die Here leef ietwat anders. Die Bybel sê "This is the day that the Lord has made, we will rejoice and be glad in it".
Ps. 118:24 24
Elke dag is 'n genadegawe uit die hand van die Here. As jou naam nie in die "in memoriam" kolom van die plaaslike koerant verskyn nie (het mos vroeër jare doodsberigte gepubliseer) is jy nog springlewendig.
Ek hou van die woord, springlewendig. Miskien moet ons 'n slag 'n lewenssprong gee net om te beleef dat ons inderdaad nog deel het aan hierdie werklikheid.
As jy te oud is vir 'n sprong miskien jou arms in die lug swaai maar iets doen om die lewe te vier. Uit jou maag lag, jou verwonder aan die skoonheid van 'n roos, heerlike kerrie diep ruik, koffie saam met vriende te geniet, 'n romantiese aand saam met jou geliefde, enige iets, solank jy die lewe vier.